section_heading: Pohrana električne energije
paragraph_text: Tesla Powerwall 2 ima kapacitet od 13.5 kWh. Dimenzije su 1150 x 755 x 155 mm, masa 125kg, može se lako instalirati na vanjski zid kuće ili zgrade, ili unutar kuće jer zbog svojih relativno malih dimenzija, ne zauzima previše prostora. Fotonaponske šindre u kombinaciji s baterijskim sustavima još uvijek ne omogućuju potpuno isključenje kućanstva s električne mreže. Zbog relativno slabe korisnosti solarnih članaka i još uvijek premalog kapaciteta baterija, ovakva energetska rješenja nisu u ovom trenutku dovoljna da se kućanstva oslone u cijelosti na ovakve sustave, bez djelomičnog uzimanja električne energije iz mreže. Očekuje se daljnji napredak na području baterijskih tehnologija i povećanju korisnosti solarnih članaka, tako da bi ovakvi sustavi u bliskoj budućnosti trebali biti u mogućnosti u potpunosti zadovoljiti energetske potrebe kućanstva.